
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

13 ΝΟΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1121 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα- ' 


λίας στη θέση «Ξηροπήγαδο» Ν. Αρκαδίας. 1 

Κήρυξη ως αναδασωτέας έκτασης 7,280 στρεμμάτων στη θέση 
Μπακάλη Σκάλα περιφέρειας Κοινότητας Βουτιάνων Νομού Λα¬ 
κωνίας. 2 

Κήρυξη ως αναδασωτέας έκτασης 3 στρεμμάτων στη θέση Ζαγοΰνα 
περιφέρειας Κοινότητας Παρορίου Νομού Λακωνίας. 3 


Κήρυξη ως αναδασωτέας έκτασης 27 στρεμμάτων στη θέση Σκου¬ 
πιδότοπος περιφέρειας Κοινότητας Αφισσού Νομού Λακωνίας. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού Σχεδίου της Κοινότητας Αδένδρου 
Ν. Θεσ/νίκης με το χαρακτηρισμό χώρου για την ανέγερση Παι¬ 
δικού Σταθμού. 5 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αίτοζημιώσεως λόγω 
προσκυρώσεως και ρυμοτομίας ακινήτων κειμένων στο Πόρτο - 


Ράφτη Αττικής. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 8573 (1) 


Καθορισμός των ορίων του αιγιαλού και δημιουργία ζώνης παραλίας 
στη θέση «Ξηροπήγαδο» Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της Ο. 208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 3.4.1985 έκθεση της Επιτροπής καθορισμού των ορίων 
του αιγιαλού και παραλίας και θέσεων αμμοληψίας, που καθόρισε τα 
όρια του αιγιαλού και της παραλίας στη θέση «Ξηροπήγαδο» Νομού Αρ¬ 
καδίας και το από Δεκέμβριο 1983 με κλίμακα 1:1000 τοπογραφικό 
διάγραμμα του συντάξαντος Μηχανικού Δ. Δημητρακόπουλου που θεω¬ 
ρήθηκε από το Δ/ντή Τεχνικών Υπηρεσιών Νομού Αρκαδίας και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στα Φ. 187.2/559/86 και Φ. 187.2/416/87 έγγραφά του. 


5. Τις διατάξεις της παραγράφου 1 του άρθρου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά την παράγραφο 1 του άρθρου 1 του Ν. 3200/1955 αρ- 
μοδιότητος των Νομαρχών, αντικειμένων τινών αρμοδιότητος του 
Υπουργού Οικονομικών», του Β.Δ. 704/1970 και του άρθρου 1, παρά¬ 
γραφος 5 του Π.Δ. 71/1984, σχετικά με τη μεταβίβαση αρμοδιοτήτων 
του Υπουργού Οικονομικών στους Νομάρχες και στις περιφερειακές αρ¬ 
χές διανομαρχιακού επιπέδου. 

7. Το 4918/12.10.1987 έγγραφο της Δ.Τ.Υ. Νομού Αρκαδίας, 
αποφασίζουμε: 

Επικυρώνουμε την από 3.4.1985 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Δεκέμβριο 1983 με κλίμακα 1:1000 τοπογραφικό διά¬ 
γραμμα, που τη συνοδεύει, το οποίο συντάχθηκε από τον αγρονόμο το¬ 
πογράφο Μηχανικό Δ. Δημητρακόπουλο και θεωρήθηκε από τη Δ/νση 
Τεχνικών Υπηρεσιών Νομού Αρκαδίας επί του οποίου η πιο πάνω Επι¬ 
τροπή, με κόκκινη γραμμή καθόρισε τα όρια του αιγιαλού, στη θέση 
«Ξηροπήγαδο» Ν. Αρκαδίας και με κίτρινη γραμμή τα όρια της παρα¬ 
λίας στην ίδια θέση. 

Η παρούσα απόφαση μαζί με την έκθεση και το διάγραμμα, που ανα¬ 
φέραμε, να δημοσιευθούν στην Εφημερίδα της Κυβερνήσεως, σύμφωνα 
με τις διατάξεις του άρθρου 13 του Ν. 1078/1983. 

Τρίπολη, 2 Νοεμβρίου 1987 
Ο Νομάρχης 
ΓΡΗΓ. ΝΙΩΤΗΣ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 
(Άρθρον 74 II.Δ. 636/77) 

Για τον καθορισμό των ορίων Αιγιαλού στη θέση Ξηροπήγαδο της επαρ¬ 
χίας Κυνουρίας του Νομού Αρκαδίας. 

Στο παράλιο Άστρος την 3.4.85, οι υπογεγραμμένοι: 

1. Παλαιολόγος Μπούσμπουρας Οικ. Έφορος Παρ. Άστρους, Πρόε¬ 
δρος. 

2. Γεώργιος Δημόπουλος τοπογράφος Μηχ/κός Αναπληρωτής του 
Δ/ντού Ι.Υ., Μέλος. 

3. Σωτήριος Δεμάγκος, Λιμενάρχης, Λ. Ναυπλίου, Μέλος. 
Αποτελούντες την Επιτροπή καθορισμού των ορίων του Αιγιαλού 

σύμφωνα με το άρθρο 74 του Π.Δ. 636/77 και την υπ’ αριθ. 1856/ 
18.4.84 απόφαση Νομάρχου (παράγρ. 1 άρθρο 63 του Π.Δ. 636/77) 
συνήλθε κατόπιν της υπ' αριθ. 66/1985 εντολής του Προέδρου αυτής 
και μεταβήκαμε στην αναφερόμενη περιοχή την 3η Απριλίου 1985. 
Λαβόντες υπόψη: 

1. Την αίτηση της Κοινότητας Ξηροπηγάδου με την οποία ζητείται ο 
καθορισμός των όρων του αιγιαλού στην ανωτέρω περιοχή. 

2. Το υπό του Δημητρίου Δημητρακόπουλου Αγρ. και τοπ. Μηχ/κού 
(ιδιώτου Μελετητή) συνταχθέν και θεωρηθέν από τη Δ/νση Τεχνικών 
Υπηρεσιών τοπογραφικό και υψομετρικό διάγραμμα σε μία (1) πινα¬ 
κίδα, κλίμακα 1:1000, σύμφωνα με το άρθρο 20 του Ν. 716/77. 

.5. 1 ις διατάξεις του Α.Ν. 2344/40 όπως τροποποιήθηκε. 

4. Την εκ της επιτόπιας μετάβασης σχηματισθείσα αντίληψη περί 
πλάτους της βρεχομένης ζώνης της ξηράς και λοιπών συναφών στοι¬ 
χείων ήτοι: 

α) Τη μορφολογία της περιοχής. 

β) Την κατάσταση αυτής. 

γ) Την κατάσταση του θαλασσίου χώρου. 

δ) Τη μη ύπαρξη θαλασσίων ρευμάτων και παλιρροιών. 

ε) Τις επικρατούσες καιρικές συνθήκες, αποφασίζουμε: 

1. Καθορίζουμε επί του ως άνω τοπογραφικού διαγράμματος: 
α) Την οριογραμμή του αιγιαλού με κόκκινη συνεχή Πολυγωνική 


γραμμή Π1, Π2, Π3 ... Π71 της οποίας οι συντεταγμένες των κορυ¬ 
φών αναγράφονται. 

β) Την οριογραμμή της παραλίας με συνεχή κίτρινη πολυγωνική 
γραμμή Α1, Α2, ... Α25 της οποίας οι συντεταγμένες των κορυφών 
αναγράφονται. 

Ο Πρόεδρος 

ΠΑΛΑΙΟΛΟΓΟΣ ΜΠΟΤΣΠΟΤΡΑΣ 
Τα Μέλη 

ΓΕΩΡΓ. ΔΗΜΟΠΟΤΛΟΣ, ΣΩΤ. ΔΕΜΑΓΚΟΣ 

Αριθ. 1568 (2) 

Κήρυξη ως αναδασωτέας έκτασης 7,280 στρεμμάτων στη θέση Μπα¬ 
κάλη Σκάλα περιφέρειας Κοινότητας Βουτιάνων Νομού Λακω¬ 
νίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν. 3200/55 (άρθρο 37) και τις συναφείς περί 
διοικητικής αποκεντρώσεως διατάξεις. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την πρόταση του Δασαρχείου Σπάρτης 4866/11.9.87,με την 
οποία προτείνεται να κηρυχθεί αναδασωτέα η παραπάνω έκταση λόγω 
πυρκαγιάς που έγινε στις 3.9.1987, αποφασίζουμε: 

Κηρύσσουμε ως αναδασωτέα, με σκοπό την αποκατάστηση της δασι¬ 
κής βλάστησης από πουρνάρι, φιλίκι και κουμαριά τη δημόσια δασική 
έκταση, εμβαδοΰ (7) εφτά στρεμμάτων και διακοσίων ογδόντα τετρα¬ 


γωνικών μέτρων (280) τ.μ. κατηγορίας παρ. 2 άρθρου 3 Ν. 998/79. 
που βρίσκεται στη θέση Μπακάλη Σκάλα Βουτιάνων περιφέρειας Κοινό¬ 
τητας Βουτιάνων. 

Προσδιορίζεται από τα στοιχεία Α, Β, Γ, Δ, Α και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Ορίζουμε: 

α) Η αναδάσωση της έκτασης να γίνει με φυσική αναγέννηση. 

β) Η απόφαση αυτή να ισχύει προτού δημοσιευθεί στην Εφημερίδα 
της Κυβερνήσεως και από την κοινοποίησή της στους ενδιαφερομέ¬ 
νους. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Σπάρτη, 14 Οκτωβρίου 1987 
Ο Νομάρχης 
ΑΡ1ΣΤ. ΝΙΖΑΜΗΣ 

Αριθ. 1820 (3) 

Κήρυξη ως αναδασωτέας έκτασης 3 στρεμμάτων στη θέση Ζαγούνα πε¬ 
ριφέρειας Κοινότητας Παρορίου Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν. 3200/55 (άρθρο 37) και τις συναφείς περί 
διοικητικής αποκεντρώσεως διατάξεις. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την πρόταση του Δασαρχείου Σπάρτης 5711/8.10.87,με την 
οποία προτείνεται να κηρυχθεί αναδασωτέα η παραπάνω έκταση, λόγω 
πυρκαγιάς που έγινε στις 22.9.1987, αποφασίζουμε: 

Κηρύσσουμε ως αναδασωτέα, με σκοπό την αποκατάστηση της δασι¬ 
κής βλάστησης από πουρνάρια και σπάρτα τη δημόσια δασική έκταση, 
εμβαδού τριών (3) στρεμμάτων κατηγορίας παρ. 2 άρθρου 3 Ν. 998/ 
79. που βρίσκεται στη θέση Ζαγούνα περιφέρειας Κοινότητας Παρο¬ 


ρίου. 

Προσδιορίζεται από τα στοιχεία Α, Β, Γ, Δ, Ε, Ζ και έχει όρια: 

Ανατολικά: Δημόσια δασική έκταση. 

Δυτικά: Με δημόσια δασική έκταση. 

Βόρεια: Δημόσια δασική έκταση. 

Νότια: Ομοίως και μονοπάτι Παρορίου - Φανερωμένης, όπως φαίνε¬ 
ται στο συνημμένο διάγραμμα πού αποτελεί αναπόσπαστο μέρος της 
απόφασης αυτής. 

Ορίζουμε: 

α) Η αναδάσωση της έκτασης να γίνει με φυσική αναγέννηση. 

β) Η απόφαση αυτή να ισχύει προτού δημοσιευθεί στην Εφημερίδα 
της Κυβερνήσεως και από την κοινοποίησή της στους ενδιαφερομέ¬ 
νους. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Σπάρτη, 14 Οκτωβρίου 1987 
Ο Νομάρχης 
ΑΡΙΣΤ. ΝΙΖΑΜΗΣ 

Αριθ. 1821 ^4) 

Κήρυξη ως αναδασωτέας έκτασης 27 στρεμμάτων στη θέση Σκουπιδό¬ 
τοπος περιφέρειας Κοινότητας Αφισσού Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Γις διατάξεις του άρθρου 117 παρ. 3 του Συντάγματος. 

2. Τις διατάξεις του Ν. 3200/55 (άρθρο 37) και τις συναφείς περί 
διοικητικής αποκεντρώσεως διατάξεις. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την πρόταση του Δασαρχείου Σπάρτης 5714/8.10.87,με την 
οποία προτείνεται να κηρυχθεί αναδασωτέα η παραπάνω έκταση, λόγω 
πυρκαγιάς που έγινε στις 19.9.1987, αποφασίζουμε: 

Κηρύσσουμε ως αναδασωτέα, με σκοπό την αποκατάσταση της δασι¬ 
κής βλάστησης από κουμαριές και πουρνάρια τη δημόσια δασική 
έκταση, εμβαδοϋ είκοσι επτά (27) στρεμμάτων κατηγορίας παρ. 2 άρ¬ 
θρου 3 Ν. 998/79, που βρίσκεται στη θέση Σκουπιδότοπος περιφέρειας 


Κοινότητας Αφισσοϋ. 

Προσδιορίζεται από τα στοιχεία Α, Β, Γ, Δ, Ε, Ζ, Η, Θ, Α και έχει 
όρια: 

Ανατολικά: Δημόσια δασική έκταση. 

Δυτικά: Με ρεματάκι και δημόσια δασική έκταση. 

Βόρεια: Δημόσια δασική έκταση. 

Νότια: Με δρόμο Σπάρτης — Χρυσάφων, όπως φαίνεται στο συνημ¬ 
μένο διάγραμμα που αποτελεί αναπόσπαστο μέρος της απόφασης αυ¬ 
τής. 

Ορίζουμε: 

α) Η αναδάσωση της έκτασης να γίνει με φυσική αναγέννηση. 

β) Η απόφαση αυτή να ισχύει προτού δημοσιευθεί στην Εφημερίδα 
της Κυβερνήσεως και από την κοινοποίησή της στους ενδιαφερομέ¬ 
νους. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Σπάρτη, 14 Οκτωβρίου 1987 
Ο Νομάρχης 
ΑΡΙΣΤ. ΝΙΖΑΜΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΠΜ 31097/1515 (5) 

Τροποποίηση του ρυμοτομικού Σχεδίου της Κοινότητας Αδένδρου Ν. 

Θεσ/νίκης με το χαρακτηρισμό χώρου για την ανέγερση Παιδικού 

Σταθμού. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις δ/ξεις του από 17.7.23 Ν. Δ/τος (ΦΕΚ 228 τ.Α'/23) «περί 
σχεδίων πόλεων κ.λπ.» όπως μεταγενέστερα τροποποιήθηκαν και συ¬ 
μπληρώθηκαν και ειδικότερα τα άρθρα 3, 9 και 29. 

2. Τις δ/ξεις του Ν. 3200/55 «περί Διοικητικής αποκέντρωσης» 
όπως αυτές τροποποιήθηκαν και συμπληρώθηκαν μεταγενέστερα. 

3. Τις δ/ξεις του Α.Ν. 314/68 (ΦΕΚ 47 τ.Α'/1968) «περί παροχής 
εις τον Υπουργό Βορείου Ελλάδας και τους Νομάρχες αρμοδιότητας επί 
θεμάτων εγκρίσεως επεκτάσεως και τροποποιήσεων σχεδίων πόλεων 
και κωμών», άρθρο 1, όπως αντικαταστάθηκαν με το άρθρο 1 του Ν.Δ. 
1018/71 (ΦΕΚ 220 τ.Α/71). 

4. Τις διατάξεις του Ν. 1032/80 «περί συστάσεως του Υπουργείου 
Χωροταξίας, Οικισμού και Περ/ντος» (ΦΕΚ 57 τ.Α'/80) και ειδικό¬ 
τερα των άρθρων 2, 3 και 7 αυτού. 

5. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» και ειδικότερα το άρθρο 27 αυτού. 

6. Τις διατάξεις του Ν. 1337/83 «επέκταση των πολ/κών σχεδίων 
οικιστικής ανάπτυξης και σχετικές ρυθμίσεις» (ΦΕΚ 33 τ.Α'/14.3.83) 
και ειδικότερα των άρθρων 26, 33,37 και 38 αυτού, όπως συμπληρώ¬ 
θηκαν και τροποποιήθηκαν με τις δ/ξεις του Ν. 1512/85 «περί τροπο¬ 


ποίησης και συμπλήρωσης πολ/κών δ/ξεων κ.λπ.» (ΦΕΚ 4 τ.Α'/ 
11.1.85) και ειδικότερα το άρθρο 8 αυτού. 

7. Τις δ/ξεις του Π.Δ. 183/86 «περί μεταβίβασης αρμοδιότητας 
στους Νομάρχες έγκρισης τροποποιήσεων ρυμοτομικών σχεδίων και 
καθορισμό όρων και περιορισμών δόμησης» (ΦΕΚ 70/Α'/5.6. 1986). 

8. Την αρ. ΔΠ/ΕΑ/5881/5.2.1987 απόφαση Νομάρχη Θεσ/νίκης 
«περί συστάσεως Συμβουλίου Χωροταξίας, Οικισμού και Περιβάλλο¬ 
ντος Νομού Θεσσαλονίκης». 

9. Την υπ’ αριθ. 38/87 απόφαση του Κοινοτικού Συμβουλίου Αδέν¬ 
δρου. 

10. Την από 24.9.1987 εισήγηση της Δ/νσης Πολεοδομίας Θεσ/ 
νίκης. 

11. Τη σύμφωνη γνωμοδότηση του Συμβουλίου Χ.Ο.Π. Ν. Θεσ/ 
νίκης όπως αυτή διατυπώθηκε στη 1248 πράξη της 38Α συνεδρίας 
2.10.1987, αποφασίζουμε: 

1. Εγκρίνεται η τροποποίηση του ρυμοτομικού Σχεδίου της Κοινότη¬ 
τας Αδένδρου, με το χαρακτηρισμό του υπ’ αρ. 263 οικοπέδου με τα 
στοιχεία Α, Β, Γ, Δ, Ε, Α ως χώρου για την ανέγερση Παιδικού Σταθ¬ 
μού, όπως αυτό φαίνεται στο τοπογραφικό διάγραμμα 1:1000 που θε¬ 
ωρήθηκε από το Δ/ντή Πολεοδομίας και συνοδεύει την απόφαση αυτή. 

3. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Θεσσαλονίκη, 19 Οκτωβρίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΑΝΑΚΟΙΝΩΣΕΙΣ 

( 6 ) 

Ειδοποίηση της γενομένης παρακαταθέσεως αποζημιώσεως λόγω προ¬ 
σκυρώσεως και ρυμοτομίας ακινήτων κειμένων στο Πόρτο - Ράφτη 
Αττικής. 

Δια του υπ’ αριθμ. 883966/2.11.1987 γραμματίου συστάσεως πα¬ 
ρακαταθήκης του Ταμείου Παρακαταθηκών και Δανείων Αθηνών, κα- 
τετέθη παρά του Χαρίλαου Γεωργίου Μασοϋρα κατοίκου Αθηνών, οδός 
Μιχαλακοπούλου αριθμ. 93 εν συνόλω το ποσόν του ενός εκατομμυρίου 
διακοσίων τριάκοντα εννέα χιλιάδων (1.239.000) δραχμών αποδο- 
τέων εις τους δια δικαστικής αποφάσεως αναγνωρισθησομένους δι¬ 
καιούχους, ήτοι: 1) το ποσόν των 1.068.750 δραχμών δια αποζημίω- 
σιν λόγω προσκυρώσεως οικοπεδικοϋ τμήματος συνολικού εμβαδού 
142,50 μ.τ., 2) το ποσόν των 32.250 δραχμών δια αποζημίωσιν λόγω 
ρυμοτομίας οικοπεδικού τμήματος συνολικού εμβαδού 4,30 τ.μ. και 3) 
το ποσόν των 138.000 δραχμών δια αποζημίωσιν διαφόρων δένδρων 
ευρισκομένων εις τας άνω προσκυρουμένας και ρυμοτομουμένας οικο- 
πεδικάς εκτάσεις δηλαδή για 2 ροδιές, 2 αμυγδαλιές, 7 φυστικιές και 
30 πικροδάφνες, απασών των άνω προσκυρουμένων και ρυμοτομουμέ¬ 
νων εκτάσεων μετά των επικειμένων εις αυτάς ευρισκομένων εντός του 
27 Ο.Τ., εις το Πόρτο - Ράφτη Αττικής και επί των οδών Βραυρώνος 
και Ποσειδώνος βάσει της υπ’ αριθ. 36/1983 Πράξης προσκυρώσεως 
- τακτοποιήσεως με βάση τις διατάξεις της παραγρ. 3 του άρθρου 3 του 
Ν. Δ/τος 690/1948 ιδιοκτησίας Χαριλάου Μασούρα της Υπηρεσίας 
Πολεοδομίας του Διαμερίσματος Ανατολικής Αττικής του τμήματος 
Απαλλοτριώσεων, κυρωθείσης δια της υπ’ αριθμ. Πρωτ, 11388/ 
1077/1983 αποφάσεως του Νομάρχου Διαμ. Ανατολικής Αττικής. 

Ως προσωρινή τιμή μονάδος αποζημιώσεως των προσκυρουμένων 


και ρυμοτομουμένων εκτάσεων καθωρίσθη το ποσόν των επτά χιλιάδων 
πεντακοσίων (7.500) δραχμών κατά τετραγωνικόν μέτρον και το ποσόν 
των τεσσάρων χιλιάδων (4.000) δραχμών δΓ εκάστην ροδιάν, των 
οκτώ χιλιάδων (8.000) δραχμών δι’ εκάστην αμυγδαλιάν, των δώδεκα 
χιλιάδων δραχμών (12.000) δι’ εκάστην φυστικιάν και των χιλίων 
(1.000) δραχμών δι' εκάστην πικροδάφνην δια της υπ’ αριθμ. 244/ 
1985 αποφάσεως του Μονομελούς Πρωτοδικείου Αθηνών (τμήμα 
Απαλλοτριώσεων). 

Υπόχρεος της καταβολής της αποζημιώσεως τυγχάνει ο ανωτέρω 
καταθέσας Χαρίλαος Γεωργίου Μασούρας, κάτοικος Αθηνών οδός Μι- 
χαλακοπούου, αριθμ. 93, του οποίου το οικόπεδον κείμενον εις Πόρτο 
Ράφτη Αττικής, εντός του 27 Ο.Τ. και επί των οδών Βραυρώνος και 
Ποσειδώνος, ωφελείται (τακτοποιείται) εκ της προσκυρώσεως και ρυ¬ 
μοτομίας και βαρύνεται δια της ανωτέρω αποζημιώσεως. 

Ιδιοκτήτης των προσκυρουμένων και ρυμοτομουμένων οικοπεδικών 
τμημάτων μετά των επικειμένων εις αυτά φέρεται ο Βασίλειος Νικο¬ 
λάου Βούλης, κάτοικος Χαλανδρίου Αττικής, ο οποίος θέλει εισπράξει 
το ανωτέρω ποσόν ή οιοσδήποτε τρίτος αναγνωρισθησόμενος ως αλη¬ 
θής ιδιοκτήτης και δικαιούχος. 

Το ανωτέρω γραμμάτων του Ταμείου Παρακαταθηκών και Δανείων 
Αθηνών κατετέθη εις την Συμβολαιογράφον Αθηνών Μαρίαν σύζ. Χρή¬ 
στου Καλοειδά, το γένος Χρήστου Βραχνού, κατοίκου Αθηνών, οδός 
Πανεπιστημίου, αριθμ. 56, συνταχθείσης της υπ’ αριθμ. 8958/ 
10.11.1987 πράξεώς της. 

Αθήνα, 6 Νοεμβρίου 1987 
Ο Πληρεξούσιος Δικηγόρος 
ΣΤΑΜΑΤΙΟΣ ΑΥΓ. ΔΙΑΜΑΝΤΑΤΟΣ 
(Αριθ. διπλ. Δημ. Ταμείου Δ.Ε.Α. 926081/87) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


